wopisanje
W běgu poł stolěśa jo zběrał Šwjela te mjenja we kuždej jsy sam a zwětšego někotare raze z ludowych wust ako teke z wjele pisnych žrědłow: recese, kórty, zapise pachtarjow, cerkwine knigły, domacne casniki a domowědne knigły. Stronine mjenja jo zrědował Šwjela pó gmejnach a pśidał za chronisty zajmne informacije. Mimo tych wšakich trjebnych registrow wopśimjejo to zakładne źěło jogo pójadnanje wó słowotwórbje dolnoserbskich stroninych mjenjow. Pśedsłowo k pósmjertnemu prědnemu wózjawjenju 1958 w barlinskem nakładnistwje Nimskeje akademije wědomnosćow jo spisał wuznamny slawist prof. Hans Holm Bielfeldt a k nowośišćoju serbski casnikaŕ Gregor Wieczorek, pśewšo wobeznaty w našych stronach a jich mjenjach.
hrv_Latn szl_Latn